ಉಮಾಪತಿ ಮಾಡಿದ್ದು ತಪ್ಪೇ, ನಾನು ತುಂಬಾ ಡಿಪ್ರೆಶನ್ಗೆ ಹೋಗಿದ್ದೇನೆ ಅರುಣಾಕುಮಾರಿ ಬೆಂಗಳೂರು: ನಟ ದರ್ಶನ್ ಹೆಸರಲ್ಲಿ 25 ಕೋಟಿ ರೂಪಾಯಿ ವಂಚನೆಗೆ ಯತ್ನ ಆರೋಪ ಪ್ರಕರಣಕ್ಕೆ ಸಂಬಂಧಿಸಿದಂತೆ, ಇದೀಗ ಪ್ರಮುಖ ಆರೋಪಿ ಅರುಣಾಕುಮಾರಿ ಉಮಾಪತಿ ವಿರುದ್ಧ ಕಿಡಿಕಾರಿದ್ದಾರೆ. ವಿಡಿಯೋ ಒಂದನ್ನ ಬಿಡುಗಡೆ ಮಾಡಿ ಕಿಡಿಕಾರಿರುವ ಅರುಣಾಕುಮಾರಿ.. ಈ ಪ್ರಕರಣದಲ್ಲಿ ನನ್ನನ್ನ ಉಮಾಪತಿ ಯಾಕೆ ಎಳೆದುಕೊಂಡು ಬಂದರೋ ಅಂತಾ ನಂಗೆ ಗೊತ್ತಾಗ್ತಿಲ್ಲ. ಇದರಲ್ಲಿ ಉಮಾಪತಿ ಅವರದ್ದು ತಪ್ಪು ಎಂದು ನಾನು ಹೇಳಲ್ಲ. ಆದರೆ ನನ್ನನ್ನ ಉಪಯೋಗಿಸಿಕೊಂಡಿದ್ದು ತಪ್ಪೇ ಎಂದು ಕಿಡಿಕಾರಿದ್ದಾರೆ. ನಾನು ಫಾರ್ಮ್ ಹೌಸ್ಗೆ ಹೋಗಿದ್ದು ನಿಜ. ನಾನು ಅಲ್ಲಿಂದ ಏನಾದ್ರು ಕಿತ್ತುಕೊಂಡು ಬಂದಿದ್ದೀನಾ? ನಾನು ಲೋನ್ ಅಪ್ರೋಚ್ ಮಾಡಿರೋದು, ಲೋನ್ಗೆ ಅಪ್ಲೈ ಮಾಡಿದ್ದು. ಇದರಿಂದ ನಾನು ತುಂಬಾ ಕುಗ್ಗಿಹೋಗಿದ್ದೇನೆ. ಇಡೀ ಕುಟುಂಬ ಆತ್ಮಹತ್ಯೆ ಮಾಡಿಕೊಳ್ಳುವ ಪರಿಸ್ಥಿತಿಗೆ ಬಂದಿದೆ. ಒಟ್ಟಾರೆ ಅವರು ಮಾಡಿದ್ದು ತಪ್ಪು ಎಂದು ಆಕ್ರೋಶ ವ್ಯಕ್ತಪಡಿಸಿದ್ದಾರೆ.